فاطمہ الفہری

تیونس کے ایک متمول تاجر محمد الفہری کی بیٹی فاطمہ بنت محمد الفہری القریشی عرف ام البنین جس کے نام سے سے آج بہت کم لوگ واقف ہیں لیکن امت مسلمہ کے لیے قابل فخر ہے یہ بات کہ اس علم دوست مسلم بیٹی نے دنیا کی سب سے پہلی یونیورسٹی کی بنیاد رکھی۔

داستان حیات 
فاطمہ تیونس کے شہر قیروان میں پیدا ہوئی۔ بعد ازاں اس کا باپ اسے اور اس کی بہن مریم کو لیکر مراکش کے شہر فاس منتقل ہو گیا۔ باپ کی وفات کے بعد دونوں بہنوں نے فیصلہ کیا کہ وراثت میں ملی دولت کو وہ مساجد اور ترویج و ترقی تعلیم میں صرف کرینگی۔ اپنے باپ کے ایصال ثواب اور صدقہ جاریہ کے طور پر انہوں نے جامع مسجد قیروان تعمیر کرائی۔859ء میں اس عظیم مسلم بیٹی نے مراکش کے شہر فاس میں دنیا کی سب سے پہلی یونورسٹی جامعۃ القیروان کی بنیاد رکھی جہاں سے آج بھی علم کی شمعیں روشن کی جا رہی ہیں۔جامعۃ القیروان کو بحیرہ روم کا سب بڑا علمی مرکز قرار دیا گیا ہے۔یہاں تک کہ یورپ کو صفر اورباقی عربی اعداد سے متعارف کروانے والے پاپائے روم پوپ سلوسٹر ثانی نے بھی یہیں سے تعلیم حاصل کی۔

فاطمہ کا سال پیدائش 800 ہے اور سال وفات 880ء بتایا جاتا ہے۔

مزید دیکھیے 
 جامعہ قرویین

حوالہ جات 

880ء کی وفیات
جامعہ قرویین
فاس، مراکش کی شخصیات
قیروان کی شخصیات
مراکشی زیدی
مراکشی مسلم
نویں صدی کی خواتین
نویں صدی کی مراکشی شخصیات
نویں صدی کی عرب شخصیات
نویں صدی کی عباسی شخصیات